EkBass/fiwiki-20250220-pages-articles huggingface dataset:
Pavel Mintjukov

Pavel Mintjukov (s. 25. marraskuuta 2003 Moskova, Venäjä) on venäläinen jääkiekkoilija. Mintjukov edustaa NHL-joukkue Anaheim Ducksia. Ducks varasi hänet ensimmäisellä kierroksella kymmenennellä varausvuorolla vuoden 2022 NHL:n varaustilaisuudessa. Ennen NHL-uraansa Mintjukov pelasi OHL- juniorisarjassa Saginaw Spiritin ja Ottawa 67'sin joukkueissa. Hänen pelipaikkansa on puolustaja ja hän laukoo vasemmalta. Mintjukov on pelannut viisi NHL:n runkosarjan ottelua. Näissä otteluissa hän on tehnyt yhden maalin ja yhden syötön eli kaksi tehopistettä. Tilastot päivitetty 26. lokakuuta 2023. == Lähteet == Luokka:Venäläiset jääkiekkoilijat Luokka:Anaheim Ducksin pelaajat Luokka:Anaheim Ducksin varaamat pelaajat Luokka:Vuonna 2003 syntyneet Luokka:Elävät henkilöt
Punasavannisieppo

Punasavannisieppo (Empidornis semipartitus) on sieppoihin kuuluva lintulaji. Lajia tavataan Pohjois- ja Itä-Afrikasta. == Koko ja ulkonäkö == Punasavannisieppo kasvaa noin 18 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat hopeanharmaat. Punasavannisiepon rinta ja vatsa ovat oranssit. ==Levinneisyys ja elintavat== Punasavannisiepon levinneisyysalue ulottuu Sudanin eteläosasta Tansaniaan. Lajin elinympäristöä ovat pensaikkoiset ja yksittäisiä puita kasvavat ruohomaat. Linnun ravintoa ovat hyönteiset. Punasavannisieppo rakentaa katetun pesän ruohoista ja risuista. Naaras munii kaksi tai kolme munaa. == Lähteet == Luokka:Siepot
Viktor Amadeus I

Viktor Amadeus I (; 8. toukokuuta 1587 Torino, Savoiji – 7. lokakuuta 1637) oli Savoijin herttua vuosina 1630–1637.Savoy, House of Encyclopedia Britannica (1911), Wikiaineisto. Viitattu 26.10.2023 == Elämänvaiheet == Viktor Amadeus oli Savoijin herttuan Kaarle Emmanuel I:n ja Espanjan prinsessa Katariina Mikaelan poika. Hänen puolisonsa Christine de Bourbon oli Ranskan kuningas Henrik IV:n ja kuningatar Maria de’ Medicin tytär, jonka kanssa hän avioitui vuonna 1619. Heillä oli neljä aikuiseksi elänyttä lasta, joista Henriette Adelaide Maria (1636-1676) avioitui Baijerin herttua Ferdinand Marian kanssa. Kaarle Emmanuel I:n kuollessa Ranska miehitti Savoijia Mantovan perimyssodassa. Viktor Amadeus sai rauhansopimuksella osan Monferratosta, mutta joutui luovuttamaan Pinerolon ja Perosan laakson Ranskalle Cherascon sopimuksessa vuonna 1631. Vuonna 1635 hän tuki Ranskaa taistelussa Espanjaa vastaan Milanon herttuakunnasta Ranskan-Espanjan sodassa. Viktor Amadeus osoittautui viisaaksi ja suosituksi hallitsijaksi, ja hänen varhaista kuolemaansa surtiin. Vanhin poika, alaikäinen Francesco Giacinto, hallitsi vain vuoden, ja toisen alaikäisen pojan, Kaarle Emmanuel II:n valtakaudella leskiherttutar Christine toimi sijaishallitsijana. == Lähteet == == Aiheesta muualla == Luokka:Hallitsijat Luokka:Italialaiset henkilöt Luokka:Vuonna 1587 syntyneet Luokka:Vuonna 1637 kuolleet
Ludvig III (Anjou)

Ludvig III (; 25. syyskuuta 1403 Anjou – 15. marraskuuta 1434 Cosenza, Napolin kuningaskunta)Louis III Encyclopædia Britannica Online. Viitattu 22.10.2023. oli Ranskan hallitsijasukuun kuulunut Anjoun herttua, Provencen ja Mainen kreivi sekä Napolin kuningaskunnan kruununtavoittelija ja vuodesta 1423 Napolin kruununperillinen. Ludvig III:n vanhemmat olivat Napolin kuninkaaksi julistautunut Anjoun herttua Ludvig II ja Aragonian prinsessa Jolanda. Hänen äidinisänsä oli Aragonian kuningas Juhana I ja siskonsa Ranskan kuningatar Maria Anjoulainen, kuningas Kaarle VII:n puoliso.Yolande of Aragon (1379–1442) Women in World History: A Biographical Encyclopedia (2002), Encyclopedia.com. Viitattu 26.10.2023. Ludvig III oli myös Ranskan kuninkaan Juhana II:n pojanpojanpoika.Anjou, House of The Grove Encyclopedia of Medieval Art and Architecture (2012), Oxford Reference. Viitattu 26.10.2023. Ludvig III:n isä Ludvig II oli onnistunut pitämään Napolia hallussaan 1390-luvulla mutta hävinnyt lopulta valtataistelun kuningas Ladislaukselle.Risto Kari: Historian ABC: Kaikkien aikojen valtiot 4, s. 14. Tammi, Helsinki 2001. Isänsä kuoltua vuonna 1417 Ludvig III peri tältä Anjoun herttuakunnan, Provencen ja Mainen kreivikunnat sekä vaatimuksen Napolin kruunuun. Ludvigin äiti Jolanda toimi Anjoun sijaishallitsijana poikansa alaikäisyyden aikana. Paavi Martinus V kruunasi Ludvigin Napolin nimelliseksi kuninkaaksi syyskuussa 1419. Hän käytti myös titteleitä Sisilian ja Jerusalemin kuningas.Louis III Encyclopédie Larousse. Viitattu 26.10.2023. Ludvig lähti valloittamaan Napolia vuonna 1420 koottuaan itselleen armeijan, johon kuului tunnettu palkkasoturipäällikkö Muzio Attendolo Sforza. Napolia hallinnut lapseton kuningatar Johanna II adoptoi vuonna 1421 kruunperijäkseen Aragonian kuninkaan Alfonso V:n, joka saapui armeijoineen puolustamaan häntä Ludvigia vastaan. Alfonson vallantavoitteluun kyllästynyt Johanna kuitenkin muutti mielensä, peruutti adoption ja adoptoikin vuonna 1423 Ludvigin uudeksi kruununperijäksi.Louis III (King Of Naples) The Columbia Encyclopedia, 6th ed., Encyclopedia.com. Viitattu 26.10.2023. Ludvig sai Johannalta samalla myös Calabrian herttuakunnan. Johanna perui Ludvigin adoption huhtikuussa 1433 mutta palautti sen voimaan jo saman vuoden kesäkuussa. Kuollessaan seuraavana vuonna Ludvig oli saanut pääosan Napolin kuningaskunnasta vallattua takaisin Alfonsolta. Ludvig III:n puoliso oli Margareeta Savoijilainen, Savoijin herttuan Amadeus VIII:n (myöhempi vastapaavi Felix V) tytär, josta tuli myöhempien avioliittojensa kautta Pfalzin vaaliruhtinatar ja Württembergin kreivitär.Margarethe von Savoyen Marburger Repertorium zur Übersetzungsliteratur im deutschen Frühhumanismus. Viitattu 26.10.2023. Lapsettoman Ludvig III:n seuraajaksi ja Napolin uudeksi kruununperijäksi tuli hänen nuorempi veljensä René I, joka kohosi Napolin kuninkaaksi Johanna II:n kuoltua. ==Lähteet== ==Aiheesta muualla== Luokka:Ranskan kuninkaalliset Luokka:Ranskalaiset herttuat Luokka:Kruununtavoittelijat Luokka:Kruununperijät Luokka:Vuonna 1403 syntyneet Luokka:Vuonna 1434 kuolleet
Yassin Daoussi

Yassin Daoussi (s. 2. kesäkuuta 2000 Vantaa) on suomalais-marokkolainen jalkapalloilija, joka edustaa Veikkausliigassa pelaavaa AC Oulua. Hän on pelipaikaltaan puolustaja. Juniorivuosien jälkeen Daoussi pelasi kolme kautta Kakkosta Käpylän Pallon ja Nurmijärven Jalkapalloseuran riveissä siirtyen kaudeksi 2020 Mikkelin Palloilijoihin ja kaudella 2022 edelleen Ekenäs IF:n riveihin. == Lähteet == Luokka:Vuonna 2000 syntyneet Luokka:Elävät henkilöt Luokka:Marokkolaiset jalkapalloilijat Luokka:Suomalaiset jalkapalloilijat
Kulttuuriaukio

Kulttuuriaukio () on kaupunkiaukio Tapiolan keskustassa kaakkoisessa Espoossa. Aukio on osa Tapiolan puutarhakaupungin valtakunnallisesti merkittävää rakennettua kulttuuriympäristöä. Kulttuuriaukion itäreunalla sijaitsee Espoon kulttuurikeskus kirjastoineen. Eteläreunalla on niin sanottu Marimekkotalo ja länsireunalla Keilahalli. Kulttuurikeskuksen ja Marimekkotalon on suunnitellut arkkitehti Arto Sipinen. Pohjoisessa aukio rajautuu Tapionkenttään ja luoteessa Kaupinkallioon. Myös Tapiolan keskustorni ja Tapiontori liittyvät läheisesti Kulttuuriaukion kokonaisuuteen. Kulttuuriaukiota on määrä uudistaa 2020-luvun aikana. Kulttuurikeskus aiotaan suojella asemakaavalla ja sitä laajennetaan Kulttuuriaukion pohjoispuolelle. Laajennustiloihin suunnitellaan teatteritoimintaa. Marimekkotaloa ja Keilahallia on esitetty purettaviksi. == Lähteet == Luokka:Espoon aukiot ja torit Luokka:Tapiola
Jousenpuistonaukio

Jousenpuistonaukio () on kaupunkiaukio Tapiolan Urheilupuistossa kaakkoisessa Espoossa. Se rakennettiin Urheilupuiston metroaseman yhteyteen 2010-luvulla. Jousenpuistonaukio on neljältä suunnalta rakennusten rajaama. Itä- ja eteläreunan rakennusten katutasolla on liiketiloja. Länsireunalla sijaitsee metroasema, jonne on esteetön kulku aukiolta. Asemapaviljongin molemmin puolin on kulku Koivu-Mankkaan tielle, johon aukio rajautuu lännessä. Pohjoisessa aukio rajautuu Esport Centeriin. Jousenpuistonaukion päällysteenä on mustavalkoinen betonikiveys. Aukion keskellä on istuinpenkkejä soikiomaisessa muodostelmassa, jonka keskellä on istutuksia. == Kuvia == Tiedosto:Jousenpuistonaukio Tapiola Espoo 091023.jpg|Aukio luoteesta Tiedosto:Jousenpuistonaukion kaakkoinen jatke Tapiola 260923.jpg|Aukio jatkuu kaakkoon kävelykatuna Tiedosto:Tapiolan urheilupuisto aukio Espoo 220521.jpg|Aukio kevätasussaan == Lähteet == Luokka:Espoon aukiot ja torit Luokka:Tapiola
Now and Then

Now and Then on John Lennonin kirjoittama The Beatles -kappale, joka julkaistiin 2. marraskuuta 2023. Kappaleen virallinen musiikkivideo julkaistiin 3. marraskuuta. Kappaleen lopullinen versio on työstetty Lennonin äänittämän demon pohjalta, josta Peter Jacksonin elokuvastudion kehittämän tekoälyn avustuksella on eristetty Lennonin lauluraita. Lennon kirjoitti ja demotti kappaleen 1970-luvun lopulla kotonaan New Yorkissa. Musiikkivideon on ohjannut Peter Jackson. == Kappaleet == # # == Arvostelut == * Helsingin Sanomat: == Lähteet == Luokka:The Beatlesin kappaleet Luokka:Vuoden 2023 kappaleet
Olarin talvipuutarha

Olarin talvipuutarha on yleisöltä suljettu entinen oleskelu- ja läpikulkutila Olarissa eteläisessä Espoossa. Talvipuutarha sijaitsee Simo Järvisen aukiolla. Sen maanpäällisen suojarakennuksen julkisivut ovat teräsrakenteisia ja ikkuna- alat kookkaita. Rakennuksen keskilinjaan on sijoitettu yhdeksän akryylikupuista kattoikkunaa. Varsinainen talvipuutarha sijaitsee maan alla. Alkuaan talvipuutarhan merkitys oli huomattava ja sitä pidettiin olarilaisten trooppisena keitaana. Puutarhan kautta oli kulku Olarin nuorisotiloihin ja puutarhassa sijaitsi skeittiramppi. Puutarhan merkitys alkoi vähentyä 1990-luvulla ja viimeiset palmut poistettiin 2010-luvulla. Talvipuutarha on osa kokonaisuutta, johon tiivistyy Olarin kompaktikaupunki-ihanne. Moduulikonstruktivistinen rakennejärjestelmä ilmenee julkisivumateriaalien sopusointuna, kirkkaina tehosteväreinä ja alimpien kerrosten suunnittelussa liiketiloiksi ja julkiseksi tilaksi. == Lähteet == Luokka:Espoon rakennukset ja rakennelmat Luokka:Olari
Agía Triáda (Attika)

Agía Triáda (), aiemmin Ιppokráteios Politeía (Ιπποκράτειος Πολιτεία), on Kreikan kylä, joka sijaitsee Ateenan metropolialueen pohjoispuolella. Se kuuluu hallinnollisesti Oropóksen kuntaan, Itä-Attikan alueyksikköön ja Attikan alueeseen. Kylän väkiluku on 959 (vuonna 2011). Agía Triádan kylä sijaitsee Párnitha-vuoren itärinteessä noin 37 kilometriä pohjoiseen Ateenan keskustasta ja noin viisi kilometriä länteen A1-valtatiestä. Se on osa Afídnesin kyläyhdyskuntaa ja rakennettu noin 600 metrin korkeuteen merenpinnasta laskettuna. Kylässä sijaitsee pieni tekojärvi, Belétsi-järvi. Agía Triáda syntyi yhdyskuntana, jonka rakentamisen aloitti vuonna 1968 perustettu rakennusosuuskunta nimeltä Diethnís Ιppokráteios Politeía (”Kansainvälinen hippokraattinen valtio”), mistä yhdyskunta sai aiemman nimensä. Monet osuuskunnan jäsenet olivat lääkäreitä. Alueen maat ostettiin niiden 166 alkuperäiseltä omistajalta 80 miljoonalla drakmalla. Kylä on rakennettu harvaan noin 7,6 neliökilometrin kokoiselle alueelle, ja on pyritty rakentamaan sopusoinnussa alueen luonnon kanssa. Erityisesti kylän rakennuskanta on kasvanut vuosina 1990–2008. Nykyisin alueella on noin 650 taloa. Aiemmin kylä kuului Afídnesin kuntaan ja vuodesta 2011 lähtien Oropóksen kunnan Afídnesin kunnallisyksikköön. == Lähteet == Luokka:Attikan kylät Luokka:Oropós
Azólimnos

Azólimnos () on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä- Egean saarten alueeseen. Kylän väkiluku on 727 (vuonna 2011). Azólimnoksen kylä sijaitsee Sýroksen itärannikolla noin kuusi kilometriä etelään Ermoúpolin kaupungista. Se on kaupunkia lähin rantakohde. Kylä jakautuu hallinnollisesti kahtia ja on myös väestötilastoinnissa jaettu kahtia: sen pohjoisosa (väkiluku 604) on osa Mánnan kyläyhdyskuntaa ja eteläosa (väkiluku 123) osa Várin kyläyhdyskuntaa. Pohjoisosa kuului aiemmin Ermoúpolin kuntaan ja vuodesta 2011 lähtien Sýros-Ermoúpolin kunnan Ermoúpolin kunnallisyksikköön. Eteläosa kuului puolestaan aiemmin Poseidonían kuntaan ja vuodesta 2011 lähtien saman kunnan Poseidonían kunnallisyksikköön. == Lähteet == Luokka:Etelä-Egean saarten kylät Luokka:Sýros-Ermoúpoli
Chroúsa

Chroúsa () on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä- Egean saarten alueeseen. Kylän väkiluku on 269 (vuonna 2011). Chroúsan kylä sijaitsee Sýroksen eteläisissä sisäosissa noin yhdeksän kilometriä etelälounaaseen Ermoúpolin kaupungista. Chroúsa muodostaa oman kyläyhdyskuntansa (Τοπική Κοινότητα Χρούσων, Topikí Koinótita Chroúson). Kylän tärkeimmät kirkot on omistettu Neitsyt Marian syntymälle (Génnisi tis Theotókou) ja Pyhälle Spyridonille (Ágios Spyrídonas). Kylän lähellä on katolinen Neitsyt Marialle (Panagía Faneroméni) omistettu luostari. Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön. == Lähteet == Luokka:Etelä-Egean saarten kylät Luokka:Sýros-Ermoúpoli
Episkopeío

Episkopeío (; transl. myös Episkopío) on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Kylän väkiluku on 500 (vuonna 2011). Episkopeíon kylä sijaitsee Sýroksen saaren keskellä noin 4,5 kilometriä länteen saaren keskuksesta Ermoúpolin kaupungista. Se on osa Áno Sýroksen kyläyhdyskuntaa. Episkopeío on saanut piispaan viittaavan nimensä siitä, että se oli aiemmin saaren piispanistuimen paikka. Kylän tärkeimmät kirkot on omistettu profeetta Elialle (Profítis Ilías) ja Neitsyt Marialle (Panagía). Aiemmin kylä kuului Áno Sýroksen kuntaan ja vuodesta 2011 lähtien Sýros- Ermoúpolin kunnan Áno Sýroksen kunnallisyksikköön. == Lähteet == Luokka:Etelä- Egean saarten kylät Luokka:Sýros-Ermoúpoli
Foínikas (Sýros)

Foínikas (, ; transl. myös Fínikas) on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Kylän väkiluku on 716 (vuonna 2011). Foínikasin kylä sijaitsee Sýroksen lounaisrannikolla Foínikasinlahden pohjukassa noin 12 kilometriä lounaaseen saaren keskuksesta Ermoúpolin kaupungista. Kylän sanotaan saaneen nimensä siitä, että sen paikka olisi toiminut antiikin aikana foinikialaisten satamana. Kylän pääkirkko on omistettu Pyhälle Panteleimonille (Ágios Panteleímonas). Foínikas muodostaa myös laajemman kyläyhdyskunnan (Τοπική Κοινότητα Φοίνικος, Topikí Koinótita Foínikos), johon kuuluu varsinaisen Foínikasin kylän lisäksi Víssan kylä. Koko yhdyskunnan väkiluku on 938. Aiemmin kylä kuului Poseidonían kuntaan ja vuodesta 2011 lähtien Sýros-Ermoúpolin kunnan Poseidonían kunnallisyksikköön. == Lähteet == == Aiheesta muualla == Luokka:Etelä-Egean saarten kylät Luokka:Sýros-Ermoúpoli
Galissás

Galissás () on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä- Egean saarten alueeseen. Kylän väkiluku on 437 (vuonna 2011). Galissásin kylä sijaitsee Sýroksen länsirannikolla noin kahdeksan kilometriä länsilounaaseen saaren keskuksesta Ermoúpolin kaupungista. Kylä on perinyt nimensä antiikin ajan Galessoksen (myös Galessa) kaupungilta, jonka arkeologinen alue sijaitsee niemellä olevalla kukkulalla heti kylän länsipuolella. Kylässä on saaren pisin ranta. Galissás muodostaa myös laajemman kyläyhdyskunnan (Τοπική Κοινότητα Γαλησσά, Topikí Koinótita Galissá), johon kuuluu varsinaisen Galissásin kylän lisäksi Danakóksen kylä. Koko yhdyskunnan väkiluku on 515. Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön. == Lähteet == == Aiheesta muualla == * Galissas. Kylän turismisivusto. Luokka:Etelä-Egean saarten kylät Luokka:Sýros-Ermoúpoli
Kalafáti

Kalafáti (), myös Kalafátis (Καλαφάτης), on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 278 (vuonna 2011). Kalafátin kylä sijaitsee Mýkonoksen kaakkoisrannikolla noin 12 kilometriä itään Mýkonoksen kaupungista. Se on osa Áno Merán kyläyhdyskuntaa. Kylä tunnetaan rantakohteena. == Lähteet == == Aiheesta muualla == Luokka:Etelä-Egean saarten kylät Luokka:Mýkonos
Kíni

Kíni (, ) on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä- Egean saarten alueeseen. Kylän väkiluku on 560 (vuonna 2011). Kínin kylä sijaitsee Sýroksen länsirannikolla noin yhdeksän kilometriä länteen saaren keskuksesta Ermoúpolin kaupungista. Se on osa Áno Sýroksen kyläyhdyskuntaa. Kíni on nykyisin Sýroksen tärkeimpiä turistikeskuksia. Kylässä on pieni kalastajasatama. Kínissä on katolinen Neitsyt Marialle (Panagía) omistettu kirkko. Kylän lähellä sijaitsee Pyhälle Barbaralle (Agía Varvára) omistettu luostari. Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön. == Lähteet == == Aiheesta muualla == Luokka:Etelä-Egean saarten kylät Luokka:Sýros-Ermoúpoli
Klouvás

Klouvás () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 953 (vuonna 2011). Klouvás on osa Mýkonoksen kaupungin kaupunkiyhdyskuntaa ja sijaitsee kaupungista noin kaksi kilometriä itään. Nykyisin se on kasvanut kiinni kaupunkiin ja on käytännössä sen esikaupunkialuetta. Alueella on lukuisia hotelleja. == Lähteet == Luokka:Etelä-Egean saarten kylät Luokka:Mýkonos
Págos

Págos () on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä- Egean saarten alueeseen. Kylän väkiluku on 363 (vuonna 2011). Págoksen kylä sijaitsee Sýroksen saaren keskiosissa noin kuusi kilometriä lounaaseen saaren keskuksesta Ermoúpolin kaupungista. Kylän tärkein elinkeino on maanviljely. Págos muodostaa myös laajemman kyläyhdyskunnan (Τοπική Κοινότητα Πάγου, Topikí Koinótita Págou), johon kuuluvat varsinaisen Págoksen kylän lisäksi kylät Agrós, Mesariá ja Parakopí. Koko yhdyskunnan väkiluku on 960. Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön. == Lähteet == Luokka:Etelä-Egean saarten kylät Luokka:Sýros-Ermoúpoli
Platýs Gialós

Platýs Gialós (; transl. myös Platís Gialós) on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 833 (vuonna 2011). Platýs Gialóksen kylä, suomeksi ”Leveä ranta”, sijaitsee Mýkonoksen etelärannikolla. Se on osa Mýkonoksen kaupungin kaupunkiyhdyskuntaa, ja sijaitsee kaupungista noin viisi kilometriä etelään. Kylä tunnetaan rannastaan, joka on yksi saaren suosituimpia. == Lähteet == == Aiheesta muualla == Luokka:Etelä-Egean saarten kylät Luokka:Mýkonos
Plintrí

Plintrí () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 544 (vuonna 2011). Plintrín kylä on osa Mýkonoksen kaupungin kaupunkiyhdyskuntaa ja sijaitsee kaupungista noin kuusi kilometriä kaakkoon, heti Mýkonoksen lentoaseman itäpuolella. == Lähteet == Luokka:Etelä-Egean saarten kylät Luokka:Mýkonos
Tholária

Tholária () on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 138 (vuonna 2011). Tholárian kylä sijaitsee Amorgóksen koillisosissa noin 18 kilometriä koilliseen Amorgóksen kylästä eli Chórasta. Se on rakennettu noin 182 metrin korkeuteen merenpinnasta laskettuna. Kylän lähellä Víglan huipulla sijaitsee antiikin ajan Aigialen kaupungin arkeologinen alue. Tholárian pääkirkko on omistettu Pyhille palkattaparantajille (Ágioi Anárgyroi). Rannikolla kylän pohjoispuolella on kaksi rantaa, Megáli Vlycháda (myös Megáli Glyfáda) ja Mikrí Vlycháda (Mikrí Glyfáda). Tholária muodostaa myös laajemman kyläyhdyskunnan (Τοπική Κοινότητα Θολαρίων, Topikí Koinótita Tholaríon), johon kuuluu varsinaisen Tholárian kylän lisäksi sen ranta-asutus Paralía Tholaríon. Koko yhdyskunnan väkiluku on 189. == Lähteet == == Aiheesta muualla == Luokka:Amorgós Luokka:Etelä-Egean saarten kylät
Toúrlos (Mýkonos)

Toúrlos () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 669 (vuonna 2011). Toúrloksen kylä on osa Mýkonoksen kaupungin kaupunkiyhdyskuntaa ja sijaitsee saaren länsirannikolla noin 2,5 kilometriä kaupungista pohjoiseen. Kylässä on kaupungin uusi satama, joka mahdollistaa suurten risteilyalusten rantautumisen. == Lähteet == == Aiheesta muualla == Luokka:Etelä-Egean saarten kylät Luokka:Mýkonos
Vroútsis

Vroútsis (; myös Vrοútsi, Βρούτση) on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 41 (vuonna 2011). Vroútsisin kylä sijaitsee Amorgóksen lounaisissa sisäosissa noin 12 kilometriä lounaaseen saaren keskuksesta Amorgóksen kylästä eli Chórasta. Sen pääelinkeinot ovat kalastus ja karjankasvatus. Kylän lähellä sijaitsee antiikin ajan Arkesinen kaupungin arkeologinen alue. Vroútsis muodostaa myös laajemman kyläyhdyskunnan (Τοπική Κοινότητα Βρούτση, Topikí Koinótita Vroútsi), johon kuuluu varsinaisen Vroútsisin kylän lisäksi Kamárin kylä. Koko yhdyskunnan väkiluku on 87. == Lähteet == == Aiheesta muualla == Luokka:Amorgós Luokka:Etelä-Egean saarten kylät
Peter Godly Michael

Peter Godly Michael (s. 10. toukokuuta 1998 Nigeria) on nigerialainen jalkapalloilija. Hän on pelipaikaltaan hyökkääjä, joka pelaa Romanian pääsarjan CFR Cluj:n joukkueessa. Michael siirtyi kotimaastaan Nigeriasta Norjaan kaudeksi 2018 pääsarjaseura-Vålerengaan, jossa hän pelasi 13 ottelua ja teki kolme maalia. Seuraavat neljä kautta 2019–2022 hän pelasi Norjan toiseksi ylintä sarjaa kaikkiaan 50 ottelua ja teki kaikkiaan 13 maalia. Kaudeksi 2023 Michael siirtyi Suomeen Veikkausliigaseura VPS:ään. Kaudesta tuli Peter Michaelille todella onnistunut, sillä hän oli Veikkausliigan maalintekijätilaston toinen 16 maalillaan. Kauden aikana hänet valittiin kolme kertaa "Kuukauden pelaajaksi" ja kauden päätteeksi yleisöäänestyksellä "Vuoden pelaajaksi". Kausi oli VPS:lle ja Michaelille erikoinen, josta Urheilulehden tarina kauden päättyessä Kauden 2023 päätteeksi Peter Michael siirtyi kuitenkin Romanian pääsarjassa pelanneeseen CFR Cluj:n riveihin == Saavutukset == Henkilökohtaiset: * Veikkausliigan vuoden pelaaja 2023 * Kolme kertaa kuukauden pelaaja Veikkausligassa kaudella 2023 Veikkausliiga: * Suomen mestaruuspronssia: 2023 ==Lähteet== Luokka:Nigerialaiset jalkapalloilijat Luokka:Vuonna 1998 syntyneet Luokka:Elävät henkilöt
Gustaf Wilson

Gustaf (Kustaa) Wilson (syntyjään Hemmi tai Hemmilä; 2. kesäkuuta 1827 Oulu – 21. syyskuuta 1905 Portland, Multnomah’n piirikunta, Oregon, Yhdysvallat) oli amerikansuomalainen uudisraivaaja Villin lännen aikana. Wilson oli varhainen Amerikkaan muuttanut suomalainen, ja eteni uudessa kotimaassaan merkittävään yhteiskunnalliseen asemaan. Hemmin isä Johan (Juhana) Hemmilä oli kotoisin Lumijoelta ja äiti Anna Määttä Kiimingistä. Isä oli ammatiltaan merimies. Kustaa Hemmilä lähti merille vuonna 1842, mutta haaksirikkoutui Ranskan rannikolla ja palasi Suomeen. Vuoden 1846 lokakuussa hän lähti jälleen merille ja saapui New Orleansiin vuonna 1849. Maaliskuulla 1850 hän purjehti Kalifornian kultaryntäyksen houkuttelemana seuralaisensa kanssa Kap Hornin kautta San Franciscoon, jonne he saapuivat 10. lokakuuta 1850. Nimensä muuttanut Wilson lähti kullanetsintään pettyneenä Kaliforniasta vuonna 1852 ja asettui Jacksonin piirikuntaan nykyisen Oregonin osavaltion eteläosaan. Hän ilmoittautui vapaaehtoiseksi armeijaan, koska sotilaana hän saisi säännölliset ateriat, ja vakinaisessa palveluksessa rahallisen korvauksen. Wilson palveli vuonna 1853 ja uudelleen vuosien 1855–1856 Rogue Riverin intiaanisotien aikana, joissa yli kaksikymmentä intiaaniheimoa pakkosiirrettiin Rogue Valleysta. Yhdysvaltain kongressi antoi Wilsonille kiitokseksi Medal of Honor -ansiomitalin. Vuonna 1855 hänet valittiin Jacksonin piirikunnan kuolinsyyntutkijaksi (county coroner), ja hän toimii tässä tehtävässä yhteensä kuusi vuotta. Vuonna 1862 hänet valitaan Josephinen piirikunnan johtavaksi virkailijaksi (county clerk), ja hän toimii virassa neljä vuotta. Wilson liittyy vapaamuurareihin vuonna 1858 ja pysyi aktiivisena jäsenenä koko elämänsä. Hänen osallistumisensa vapaamuurareiden toimintaan toi hänet useita kertoja Portlandiin, jonne hän lopulta muutti vuonna 1866. Hän toimi sitten myyntimiehenä useissa Portlandin kauppaliikkeissä ja lyhyen aikaa myllynjohtajana Monmouthissa Oregonissa. Wilson ja Christina Wideen avioituvat vuonna 1871 ja adoptoivat tyttären. Vuonna 1883 Wilson nimitettiin Venäjän varakonsuliksi edistämään Venäjän taloudellisia etuja Oregonissa. Wilson toimi Astoriassa Oregonissa vuonna 1888 perustetun ensimmäisen suomalais- amerikkalaisen lähetysseuran rahastonhoitajana ja auttoi rakentamaan kaupunkiin suomalaisen luterilaisen kirkon. Hän oli myös Oregonin pioneeriyhdistyksen ja Oregonin historiallisen yhdistyksen jäsen. Wilson vieraili kerran Suomessa vuonna 1890, jolloin hänet otettiin Oulussa merkkivieraana vastaan. ==Lähteet== Luokka:Amerikansuomalaiset henkilöt Luokka:Suomalaiset merimiehet Luokka:Suomalaiset liikemiehet Luokka:Suomalaiset vapaamuurarit Luokka:Suomalaiset uudisraivaajat Luokka:Vuonna 1827 syntyneet Luokka:Vuonna 1905 kuolleet
Beyşehirjärven kansallispuisto

Beyşehirjärven kansallispuisto () on luonnonsuojelualue Turkissa, Konyan maakunnassa. Kansallispuisto on perustettu vuonna 1993, ja sen pinta-ala on 86 855 hehtaaria. Puiston alueella elää lukuisia kotoperäisiä kasvi- ja eläinlajeja. Järvessä on 33 pientä saarta, ja sitä ympäröi laaja kosteikkoalue. == Lähteet == Luokka:Turkin kansallispuistot Luokka:Konyan maakunta
Blood Visions

Blood Visions on yhdysvaltalaisen garage rock -artistin Jay Reatardin debyyttistudioalbumi, joka julkaistiin 2006. == Kappaleet == 1\. "Blood Visions" 1:32 2\. "Greed, Money, Useless Children" 0:54 3\. "It's So Easy" 1:10 4\. "My Shadow" 3:18 5\. "My Family" 1:43 6\. "Death Is Forming" 2:06 7\. "Oh It's Such a Shame" 2:28 8\. "Not a Substitute" 1:05 9\. "Nightmares" 2:13 10\. "I See You Standing There" 1:39 11\. "We Who Wait" (The Adverts Cover) 2:01 12\. "Fading All Away" 1:28 13\. "Turning Blue" 2:41 14\. "Puppet Man" 1:44 15\. "Waiting for Something" 3:16 Kesto 29:09 Luokka:Yhdysvaltalaiset rockalbumit Luokka:Vuoden 2006 esikoisalbumit
Jonáš Peterek

Jonáš Peterek (s. 19. helmikuuta 2001 Havířov, Tšekki) on tšekkiläinen jääkiekkoilija, joka pelaa slovakialaisessa HC Slovan Bratislavassa. Hän on pelipaikaltaan keskushyökkääjä. == Aiheesta muualla == * * * == Lähteet == Luokka:Tšekkiläiset jääkiekkoilijat Luokka:Vuonna 2001 syntyneet Luokka:Elävät henkilöt
Masentava realismi

Masentava realismi () on Lauren Alloyn ja Lyn Yvonne Abramsonin kehittämä hypoteesi, jonka mukaan masentuneet henkilöt tekevät realistisempia päätelmiä kuin ei-masentuneet henkilöt. Vaikka masentuneilla henkilöillä ajatellaan olevan kielteisyysvinouma — harha, joka johtaa toistuviin, negatiivisiin automaattisiin ajatuksiin, sopeutumattomaan käyttäytymiseen ja toimintahäiriöisiin maailmankatsomuksiin, masentavassa realismissa väitetään, että tämä negatiivisuus voi ilmentää tarkempaa arviota maailmasta ja että myös ei-masentuneiden henkilöiden arviot ovat positiivisesti vääristyneitä. == Katso myös == * Myönteisyysvinouma == Lähteet == == Aiheesta muualla == * Luokka:Mielialahäiriöt Luokka:Kognitio Luokka:Kognitiiviset vinoumat
Kielteisyysvinouma

Kielteisyysvinouma tai negatiivisuusharha () on kognitiivinen harha, jonka mukaan luonteeltaan negatiivisemmilla asioilla (esim. epämiellyttävät ajatukset, tunteet tai sosiaaliset vuorovaikutussuhteet; haitalliset/traumaattiset tapahtumat) on suurempi vaikutus psykologiseen tilaan ja prosesseihin kuin neutraaleilla tai positiivisilla asioilla. == Katso myös == * Myönteisyysvinouma * Masentava realismi == Lähteet == Luokka:Kognitiiviset vinoumat
Myönteisyysvinouma

Myönteisyysvinouma tai myönteisyysharha () on ihmisten taipumus muistaa miellyttäviä asioita tarkemmin kuin epämiellyttäviä. Tutkimukset osoittavat, että tiedostamattomalla tasolla mieli pyrkii keskittymään myönteisiin asioihin, kun taas tietoisella tasolla se pyrkii keskittymään kielteisiin asioihin. Tämä tiedostamaton ennakkoasenne muistuttaa forer-ilmiötä. == Katso myös == * Kielteisyysvinouma * Masentava realismi == Lähteet == Luokka:Kognitiiviset vinoumat
Friday (romaani)

Friday on Robert A. Heinleinin tieteisromaani vuodelta 1982. Sen teemoja ovat yli-ihmisyys, geenimuokkaus, polyamoria, erikoisoperatiivit ja rasismi. Se oli Hugo-palkinnon, Nebulan ja Prometheus-palkinnon ehdokkaana ja tuli Locus- lehden listauksessa vuoden kolmannenksi parhaaksi romaaniksi. Merkittäviä kansitaiteilijoita sillä olivat Richard M. Powers, Karel Thole ja Michael Whelan. Se on käännetty seitsemälle kielelle. == Lähteet == Luokka:Robert A. Heinlein Luokka:Yhdysvaltalaiset tieteisromaanit Luokka:Vuoden 1982 kirjat
Molumbon piiri

Molumbon piiri () on Mosambikin Zambezian maakuntaan kuuluva piiri. Mosambikin parlamentti perusti piirin joulukuussa 2013 nimeämällä aiemman Milangen piirin Molumbon hallintoalueen uudeksi piiriksi. Piirikeskus on Molumbon kylä tai taajama, joka sijaitsee linnuntietä 272 kilometriä maakuntakeskus Quelimanesta pohjoiseen. == Piiri ja sen naapurit, aluehallinto== Molumbon piirin naapureina ovat pohjoisessa Niassan maakunnan Mecanhelasin ja Cuamban piirit, idässä Guruén ja Namarroin piirit, etelässä Lugelan ja Milangen piirit sekä lännessä Malawin Eteläinen alue. Piirin pinta-alasta eri lähteet antavat toisistaan poikkeavia arvoja. Yhden lähteen mukaan pinta-ala olisi 2 676 neliökilometriä (2019), tosen mukaan 4 326 km² (2021). Paikallistasolla piiri jakautuu kahteen hallinto-alueeseen (): P.A Corromana ja P.A. Molumbo (sede). Hallintoalueet jaetaan edelleen paikkakuntiin (localidades). == Väestö == Mosambikin tilastoviranomaisen väkilukuarvio on 374 671 asukasta (2022). Väestöstä lukutaidottomia on 56,6 prosenttia (2021); myös koko maakunnan keskiarvio oli korkea (47,8 %). Aiempi lukutaidottomien prosenttiluku vuodelta 1997 oli 82,6, ja kuvasi silloisen Milangen piirin Molumbon hallintoalueen asukkaita. Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Vuonna 1997 Mosambikin virallista kieltä portugalia puhui vain 18,3 prosenttia Milangen piirin Molumbon hallintoalueen asukkaista; miehet yli kaksi ja puoli kertaa naisia useammin (1997). Pääelinkeinoja piirissä ovat maatalous, eläintuotanto, kaivostoiminta ja kauppa. == Lähteet == Luokka:Zambezian maakunta Luokka:Mosambikin piirit
Yrjö Turkama

Yrjö Kustaa Turkama, vuoteen 1938 Durchman (s. 6. toukokuuta 1932 Pielavesi) on suomalainen eläköitynyt yritysjohtaja ja mainosalan yrittäjä ja vaikuttaja, joka on saanut kauppaneuvoksen arvonimen. Viitattu 27.10.2023. Turkaman vanhemmat olivat piirieläinlääkäri Lauri Fredrik Turkama ja Mirja Meeri Marjatta Korhonen. Turkama tuli ylioppilaaksi Kouvolan lyseosta vuonna 1952 ja valmistui merkonomiksi Helsingin Kauppaoppilaitoksesta vuonna 1955. Hän oli Sammon Rulla Oy:n apulaismyyntipäällikkö 1954–1956, Oy Lintas Ab:n mainospäällikkö 1956–1959, Mainostoimisto Oy SEK Ab:n osastopäällikkö 1959–1963 ja Turkama & Kumppanit Oy Mainostoimiston osakkaana toimitusjohtaja 1963–1987, johtokunnan puheenjohtaja 1963–1980, hallituksen jäsen 1981–1987 ja sitten hallituksen puheenjohtaja. Advisor-yhtiöiden hallitusten puheenjohtaja Turkama oli 1987–1992. Hänellä oli myös lukuisia oman alansa ja muita asiantuntija- ja luottamustehtäviä. Kauppaneuvoksen arvonimen Turkama sai vuonna 1983. Hän on saanut myös Mainonnan monitaho -palkinnon.Kuka kukin on 1978, s. 1019. Viitattu 27.10.2023. (ei-vapaa) Hänen ensimmäinen puolisonsa vuosina 1963–1973 oli ekonomi Kirsti Hildur Mäkelä ja toinen puolisonsa vuosina 1978–1988 liikkeenharjoittaja Sirkkaliisa Vesa. Kolmannen puolisonsa hammaslääkäri Vilja Kaarina Valtosen kanssa Turkama avioitui vuonna 1990. Yrjö Turkama vetäytyi mainosalalta vuonna 1992 Advisor -konsernin konkurssin myötä ja siirtyi maanviljelijäksi tilalleen Sysmään. == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1932 syntyneet Luokka:Elävät henkilöt
Turkama

Turkama on sukunimi, joka on muun muassa seuraavilla suomalaisilla henkilöillä: * Lina Turkama (s. 1989), elokuvanäyttelijä * Yrjö Turkama (vuoteen 1938 Durchman, s. 1932), mainosalan vaikuttaja, yrittäjä ja yritysjohtaja, kauppaneuvos ==Muita merkityksiä== * Turkama & Kumppanit, mainosalan yritys, jonka perustajia Yrjö Turkama oli
Hadelandin kulttuurihistoriallinen museo

Hadelandin kulttuurihistoriallinen museo () on Granin kunnassa Norjassa sijaitseva ulkoilmamuseo, johon on kerätty noin kolmekymmentä vanhaa rakennusta Hadelandin alueelta. Museo perustettiin vuonna 1913 ja sen yhteydessä sijaitsee hautakumpu, johon legendan mukaan on haudattu osa 800-luvulla eläneestä Halvdan Mustasta. Dynna stone, Hadeland Folkemuseum, 2008-06-01.jpg|Dynnan riimukiven kopio. Folkemuseum2.jpg|Museorakennuksia. Taustalla näkyy Tingelstadin vanha kirkko. ==Lähteet== ==Aiheesta muualla== * Museon verkkosivut Luokka:Norjan kulttuurihistorialliset museot Luokka:Norjan ulkoilmamuseot Luokka:Gran
Tingelstadin vanha kirkko

Tingelstadin vanha kirkko () on keskiaikainen kivikirkko Granin kunnassa Norjassa lähellä Hadeland Folkemuseum -ulkomuseota. Kirkko on rakennettu noin vuonna 1220 ja omistettu Pyhälle Pietarille. ==Lähteet== ==Aiheesta muualla== Luokka:Norjan kivikirkot Luokka:Gran
Dynnan riimukivi

Dynnan riimukivi () on Granin kunnan alueelta Norjasta löytynyt riimukivi noin vuodelta 1050. Siihen on kuvattu Betlehemiin ratsastavat itämaan tietäjät ja kirjoitettu teksti "Gunnvor Tryrikin tytär rakensi sillan Astridin, tyttärensä muistoksi. Hän oli Hadelandin taitavin nainen." Kivi kuuluu Norjan kulttuurihistorian museon kokoelmaan. ==Lähteet== ==Aiheesta muualla== Luokka:Riimukivet Luokka:Norjan muinaisjäännökset Luokka:Gran
Jaren

Jaren on norjalaisen Granin kunnan hallintokeskus. Se on kasvanut yhteen Brandbun kanssa Brandbu/Jarenin taajamaksi. Jarenissa on muun muassa elektroniikka- ja metalliteollisuutta. Jarenin rautatieasemalta on lähijunayhteys Osloon. ==Tunnettuja henkilöitä== * Reidar Liaklev (1917–2006), pikaluistelija ==Lähteet== ==Aiheesta muualla== Luokka:Gran
Leväjärvi (Suonenjoki)

Leväjärvi on Pohjois-Savossa Suonenjoella Levän lähellä sijaitseva järvi. Järvi sijaitsee Pieksämäen reitin alajuoksulla. == Maantietoa == Leväjärvi on 1,7 kilometriä pitkä, 900 metriä leveä, ja sen pinta-ala on 43 hehtaaria. Se sijaitsee Uittokallion, Pukinvuoren ja Rimminniemen muodostamassa painaumassa. Rimminniemen taakse jää 450 metriä pitkä Rimminlahti, jonka lahdensuu on varsin kapea. Leväjärvessä ei ole kartan mukaan saaria. Järvi on luodattu ja siitä on julkaistu syvyyskartat. Matalassa järvessä on keskiosassa yksi syvänne, jossa on 20 metriä syvää. Syvin kohta sijaitsee Kourujoen laskupaikan edustalla . Rimminlahdella on yli viisi metriä syvää. Järven rantaviivan pituus on 6,0 kilometriä. Silmämääräisesti rannat ovat kaksikolmasosalta metsämaata ja loput ovat rannan läheisyyteen ulottuvia peltomaita. Kourujoen suistoalueen ympäristö on soistunutta aluetta. Järvellä vaikuttaa viisi maatila. Rannoilla sijaitsee alle 10 vapaa-ajan asuntoa. Valtatie 9 ja kantatie 72 kohtaavat järven koillispuolella. Niiltä haarautuvat taloille johtavat tiet, jotka tulevat rantojen lähettyville. == Luontoarvoja == Kourujoen suiston rannat ovat osa Kurkivuoren-Rimminluhdan-Sikosalmen Natura- alueetta (FI0600016, 91 hehtaaria). Kourujoki kuuluu suojelualueeseen ja se virtaa hiekkapohjoisena alas raatevaltaiselle Rimminluhdalle. == Vesistösuhteet == Leväjärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Leväjärven–Kutujoen alueeseen (14.791) järvi kuuluu. Järvi on tyypiltään läpivirtausjärvi, joka muodostaa Pieksämäen reitin alajuoksun osuuden. Yläpuolisen valuma-alueen pinta-ala on noin 350 neliökilometriä ja järvisyys on 12,46 %. Valuma-alueeseen sisältyy Kourujoen valuma-alue (14.799), joka on pinta-alaltaan 34 neliökilometriä ja järvisyys 5,4 %. Järveen laskee etelästä Kutujärvestä alkava lyhyt Kutukoski , jossa on pudotusta 0,2 metriä. Leväjärven vedenpinnan korkeus on 97,6 metriä mpy. Sen pohjoispäästä alkava Sikosalmi on leveä uoma, joka purkautuu Koskeloveteen. Koskelovesi on samalla korkeudella kuin Leväjärven vedenpinta. == Historiaa == Vuosien 1973 ja 1998 peruskartoissa on Sikosalmen luusuassa Koskelon leirintäalue. Nykyään sitä ei enää ole. Itärannoilta on rannoille ulottuvista pelloista kaksi peltopalstaa poistettu viljelystä vuoden 1998 kartassa. == Lähteet == == Aiheesta muualla == * Rönty, Hannu: Kourujoki, Suonenjoki, retkipaikka.fi Luokka:Leväjärven-Kutujoen alue Luokka:Suonenjoen järvet
Lucas Morais

Claudio Lucas Morais Ferreira dos Santos eli Luquinhas (s. 22. huhtikuuta 1997, Brasilia) on brasilialainen jalkapalloilija, joka pelaa nousevana laitana Veikkausliigan FC Lahti-seurassa. == Seurajoukkueet == Lucas Morais eli pelaajanimellä Luquinhas tuli Suomeen Norjan toiseksi korkeimmalta sarjatasolta Kongsvinger IL:stä Ykkösen IF Gnistaniin, jossa pelasi kolmella kaudella. Kesän 2022 siirtoikkunan aikaan hän tuli vaihtokaupalla Veikkausliigan AC Oulun Onni Suutarin siirtyessä vastaavasti IF Gnistaniin. Luquinhas pelasi AC Oulussa vasenta nousevaa laitaa kaudet 2022 ja 2023 yhteensä 39 ottelua ja teki neljä maalia. Hän siirtyi AC Oulun kausien jälkeen kotimaahansa sen kakkostason Amazonas FC:hen, jossa hän pelasi viisi ottelua keväällä 2024. Kesällä 2024 Luquinhas palasi heinäkuun alussa Suomeen toiseen veikkausliigaseuraan FC Lahteen. == Lähteet == Luokka:Brasilialaiset jalkapalloilijat Luokka:AC Oulun pelaajat Luokka:Vuonna 1997 syntyneet Luokka:Elävät henkilöt
Kiteen lastulevytehdas

Kiteen lastulevytehdas on toimintansa lopettanut tuotantolaitos Kiteen Puhoksessa. Tehtaan rakennustyöt aloitettiin 18.12.1968, ja sen vihki käyttöön Urho Kekkonen 4.10.1971 Karjalainen 5.10.1971, etusivu, lehtiarkisto. Lastulevyn varsinainen valmistaja oli Pellos Puhos Oy. Vuonna 1983 tehdas myytiin Oy Wilh. Schauman Ab -yhtiölle. Puhos Board Oy -nimisenä tehdas meni konkurssiin 2011 . Tehdasrakennukset ja hakesiilot ovat vielä jäljellä, mutta osa tuotantolaitteistosta on purettu ja myyty. == Lähteet == Luokka:Kiteen rakennukset ja rakennelmat Luokka:Suomen teollisuusrakennukset
Raamatunopetus

Raamatunopetus on Raamatun opettamista ja tutkiskelua, jonka menetelmiin kuuluvat muun muassa kurssit, konferenssit, suuret kokoukset sekä rakennuskokoukset. Eri tahojen järjestämä raamatunopetus voi erota toisistaan sekä menetelmien että teologisten perusnäkemysten osalta. Raamatunopetusta voivat harjoittaa myös konsultit ja seurakuntien palveluntarjoajat. Raamatunopetusta harjoittavat liikkeet voivat olla myös tunnettuja erikoistumisesta tiettyihin aihealueisiin, kuten esimerkiksi evankeliointiin.Nilsson 1988, s. 30–31 Monilla Raamattua opettavilla järjestöillä on ollut yhteyksiä joko yhdysvaltalaiseen tai saksalaiseen perinteeseen. Toisinaan järjestöillä voi olla satunnaisia yhteyksiä myös kolmanteen maailmaan. == Ruotsissa == Ruotsissa Kristen Humanism och Samhällssyn on ikänsä puolesta yksi perinteisistä raamatunopetusta ja tutkiskelua toteuttavista järjestöistä. Järjestöt yleistyivät erityisesti 1980-luvulla. Useimmat järjestöistä toimii vapaaehtoistyön pohjalta ja selkeitä vahvoja toimijoita on muutamia. Keskeisiä toimijoita voivat olla esimerkiksi raamattukoulut, jotka ovat kooltaan usein maltillisia. Niiden vaikutus voi kuitenkin ulottua kauas ihmisten ulkopuolelle. == Lähteet == * === Viitteet === Luokka:Kristillinen kasvatus
Fenantrokinoni

Fenantrokinoni (C14H8O2) eli fenantreenikinoni on aromaattisiin kinoneihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen. == Ominaisuudet, valmistus ja käyttö == Huoneenlämpötilassa fenantrokinoni on punaoranssia kiteistä ainetta. Yhdiste ei liukene veteen mutta liukenee muun muassa etanoliin, dietyylieetteriin, etikkahappoon ja bentseeniin. Emästen vaikutuksesta fenantrokinoni toisiintuu 9-hydroksifluoreeni-9-karboksyylihapoksi.Roland Schmidt ym.: "Hydrocarbons", teoksessa Ullmann's Encyclopedia of Industrial Chemistry, John Wiley & Sons, New York, 2014 Fenantrokinonia valmistetaan hapettamalla fenantreenia happamissa oloissa kromitrioksidilla, kromaateilla, hapella tai tert-butyylihydroperoksidilla. Fenantrokinonia käytetään atsovärien ja muiden väriaineiden, lääkeaineiden ja maatalouskemikaalien, esimerkiksi fungisidien ja kasvien kasvua säätelevien yhdisteiden, valmistukseen. == Lähteet == Luokka:Kinonit
Johannes Scherr

Johannes Scherr (1817–1886) oli saksalainen kirjailija ja historioitsija. Scherr osallistui vuoden 1848 vallankumoukseen ja joutui pakenemaan Sveitsiin, jossa hänet 1860 nimitettiin historian ja kirjallisuuden professoriksi Zürichin polyteknikumiin. Hän kirjoitti romaanien ja novellien ohella yleistajuisia historiateoksia, muun muassa teokset Deutsche Kultur- und Sittengeschichte (1852–1853), Geschichte der deutschen Frauenwelt (1860), Geschichte der englischen Litteratur (1854), Allgemeine Geschichte der Litteratur (1851).Scherr, Johannes, Tietosanakirja. Osa 8, palsta 935. Tietosanakirja-osakeyhtiö 1917 ==Lähteet== ==Aiheesta muualla== Luokka:Saksalaiset historioitsijat Luokka:Saksalaiset kirjailijat Luokka:Vuonna 1817 syntyneet Luokka:Vuonna 1886 kuolleet
Loncin

Loncin Motor Co Ltd () on kiinalainen yritys, joka valmistaa ajoneuvoja, ajoneuvojen moottoreita sekä yleismoottoreita koneisiin. Yritys on listattu Shanghain pörssiin vuonna 2012. Konsernissa on kokonaisuudessaan noin 30 000 työntekijää. Loncinin tuotteita myydään yli 100 maassa. ==Historia== Loncin yrityksenä on perustettu vuonna 1983 ja se aloitti metalliosien valmistuksella ajoneuvoteollisuudelle. Vuonna 1993 yritys aloitti valmistamaan kokonaisia moottoreja ja vaihtoi samalla nimensä Loncin Motor Co Ltd:ksi. Vuonna 1999 alkoi kokonaisten ajoneuvojen valmistus. 2005 Loncin aloitti yhteystyön BMW:n moottoripyöräosaston BMW Motorradin kanssa aloittaen osavalmistuksesta ja siirtyen myös kokonaisten BMW moottorien valmistamiseen. Vuonna 2018 Loncin lanseerasi uuden Voge-moottoripyörämerkin, jonka alla kaikki Loncin moottoripyörät ja skootterit nykyisin myydään. Italialainen moottoripyörämerkki MV Agusta tekee myös yhteystyötä Loncinin kanssa kehittäen yhteisiä moottoreita ja malleja. ==Loncin Suomessa== Loncinin ensimmäinen tuleminen Suomeen tapahtui vuonna 2003, kun Modularbox aloitti Loncin- merkkisten mönkijöiden maahantuonnin. Mönkijät myytiin tällöin Rally USA -tuotemerkin alla. Sittemmin Loncinin moottoreista on tullut yleinen työlaitteiden apumoottori Suomessa. Moottoreja käytetään laajalti muun muassa ruohonleikkureissa, mopoissa, lumilingoissa, hakettimissa sekä muissa pienkoneissa. Loncin pienkonemoottoreilla ei ole keskistettyä maahantuojaa Suomessa. Nykyisin Loncinin mönkijöitä myydään Suomessa omalla merkillä. Mönkijöiden maahantuojana toimii edelleen Modularbox Oy Espoossa. == Lähteet == == Aiheesta muualla == * Viralliset verkkosivut Luokka:Kiinalaiset teollisuusyritykset
Dennis Salanović

Dennis Salanović (s. 26. helmikuuta 1996 Vaduz, Liechtenstein) on liechtensteinilainen jalkapallon maajoukkuepelaaja, joka on pelannut Suomessa AC Oulun ja FC Lahden Veikkausliigajoukkueissa. == Sarjajoukkueura == === Ensi vuodet - Espanjan kautta Sveitsiin === Liechtensteinin ruhtinaskunnassa syntynyt Dennis Salanović siirtyi nuorena espanjalaisen suurseura Atlético Madridin organisaatioon. Hän ei onnistunut kuitenkaan läpimurrossa Espanjassa, vaan lähti hakemaan vauhtia uralleen Kroatiasta ja Sveitsin alemmista sarjoista. Salanović pelasi Sveitsissä useammissa joukkueissa nousten FC Thunin ykkösmiehistöön ja pelasi 49 Sveitsin pääsarjaottelua. === Puolitoista vuotta Suomen pääsarjassa === Dennis Salanović siirtyi lainasopimuksella Suomeen kesällä 2021 AC Oulun riveihin. Hän pelasi AC Oulussa syyskaudella 13 ottelua ja teki niissä neljä maalia. Lisäksi hän osui kertaalleen myös liigakarsinnassa. Oululaiset hankkivat tämän nopean ja taitavan pelaajan lopulta itselleen. Salanović pelasi kaudella 2023 neljässä AC Oulun liigaottelussa ennen sopimuksensa päättymistä heinäkuussa. Sen jälkeen Salanović siirtyi vielä toiseen Veikkausliigaseuraan eli FC Lahteen, jossa hän pelasi kauden 2023 alkuun asti. === Takaisin Espanjaan === Kaudella 2023 Salanović jatkoi uraansa Espanjassa maan kolmostasolla pelaavassa CF Talaverassa. == Maajoukkueura == Dennis Salanović aloitti Liechtensteinin ikäkausimaajoukueissa, ja vuonna 2014 hän pelasi ensimmäiset maajoukkueottelut, joita vuoden 2023 lopulle on kertynyt 56 ja niissä hän on tehnyt viisi maalia. Salanović pelasi marraskuussa 2019 ottelussa Suomi- Liechtenstein, jossa Suomi varmisti pääsyn EM-lopputurnaukseen historiansa ensimmäisen kerran. === Vanhemmat sodan jaloista Liechtensteiniin === Dennis Salanovićin perhe muutti Bosnia-Herzegovinasta Liechtensteiniin Bosnian sodan aikaan 1990-luvun alkupuoliskolla. == Lähteet == Luokka:Liechtensteinilaiset jalkapalloilijat Luokka:Vuonna 1996 syntyneet Luokka:Elävät henkilöt
Berndt von Schinkel

Berndt (Bengt) von Schinkel (1794–1882)Schinkel, Berndt (Bengt) von, Svenskt biografiskt lexikon, viitattu 27.10.2023 oli ruotsalainen historiallisten asiakirjojen kerääjä. Hän tuli 1823 kuningas Kaarle XIV Juhanan ordonanssiupseeriksi. Hänen tehtävänsä oli kirjata otteita kuninkaallisen kabinetin ja kuninkaan yksityisestä kirjekokoelmasta samalla kun hänellä oli tilaisuus kirjoittaa muistiin kuninkaan ja muiden ajan tapauksiin osallistuneiden henkilöiden suullisia tiedonantoja. Schinkelin kokoelmat julkaistiin sittemmin nimellä Minnen ur Sveriges nyare historia, samlade af Berndt von Schinkel" (1852–1883). Ne ovat tärkeä Ruotsin uudemman historian lähde.Schinkel, Berndt von, Tietosanakirja. Osa 8, palsta 944. Tietosanakirja- osakeyhtiö 1917 ==Lähteet== ==Aiheesta muualla== Luokka:Ruotsalaiset virkamiehet Luokka:Ruotsalaiset upseerit Luokka:Vuonna 1794 syntyneet Luokka:Vuonna 1882 kuolleet
Ordonanssi

Ordonanssiupseeri (< ordonanssi = käsky, määräys < , < =’määrätä’), tarkoittaa ylemmän päällikön luokse tai johonkin virastoon asetettua sotilashenkilöä, jonka on näiden käskystä suoritettava virkatehtäviä.Ordonanssi, Tietosanakirja. Osa 8, palsta 1587. Tietosanakirja-osakeyhtiö 1917 ==Lähteet== Luokka:Virkanimikkeet
Sininen metsä

Sininen metsä on Love Records -levy-yhtiön kokoelma-albumi, joka julkaistiin lokakuussa 1978. Albumi sisältää kappaleita Love Recordsin albumeilta ja singleiltä vuosilta 1976-1978. Albumilla solisteina toimivat mm. Rauli Somerjoki, Tuulikki Eloranta, Markku Blomqvist sekä Kari Rydman. Albumi julkaistiin Love Records -levymerkillä vinyylilevynä ja C-kasettina. == Kappaleet == === A-puoli === # *** # *** # *** # *** # * # ** # ** === B-puoli === # * *** # *** # *** # *** # ** # ** # *** (*) 1976 (**) 1977 (***) 1978 === Tuotanto === * Ari Hietala - kannen suunnittelu ja kuvat (Saftra) * Love Records - tuotanto == Lähteet == Luokka:Suomalaiset albumit Luokka:Vuoden 1978 kokoelma-albumit Luokka:Love Recordsin albumit
Magnus Breitenmoser

Magnus Breitenmoser (s. 6. elokuuta 1998 Wil, Sveitsi) on sveitsiläis- kenialainen jalkapalloilija, joka on pelannut Veikkausliigaa AC Oulun joukkueessa. Breitenmoser pelasi aina vuoteen 2022 Sveitsissä viimeisessä vaiheessa FC Thunin riveissä, jossa hän pelasi kaudella 2019-2020 kaksi pääsarjaottelua. Hän siirtyi heinäkuussa 2021 lainalle FC Thunista Veikkausliigassa pelanneen AC Oulun riveihin yhdessä seurakaverinsa Dennis Salanovićin kanssa. Lainasopimusta jatkettiin kauden 2021 lopulla seuraavaksi kaudeksi. Kauden 2022 päättyessä AC Oulu ja Breitenmoser eivät päässeet sopimukseen eli Breitenmoser oli AC Thunin kirjoilla. Breitenmoser palasi kuitenkin toukokuussa 2023 takaisin AC Oulun Veikkausliigajoukueeseen kaudeksi 2023 tehden sopimuksen, jossa oli optio kaudelle 2024. == Lähteet == Luokka:Sveitsiläiset jalkapalloilijat Luokka:Vuonna 1996 syntyneet Luokka:Elävät henkilöt